
POZIV NA GODIŠNJU SKUPŠTINU 
Hrvatskog grboslovnog i zastavoslovnog društva 


Poštovani grboslovci i zastavoslovci, dragi prijatelji! 


Temeljem stavka 3. članka 16. i stavka 5. članka 17. Statuta HGZD-a, sazivam 
Dvanaestu redovitu izvještajnu godišnju Skupština HGZD-a, koja će se održati 30. svibnja 2019. 
u 20 sati u Centru za kulturu Trešnjevka (nakon predavanja u sklopu ciklusa ,Hrvatski simbolički 
identitet“). 


Predloženi dnevni red: 
1. Godišnji izvještaj o radu HGZD-a za 2018. 
2. Financijski izvještaj za 2018. i privremeni financijski izvještaj za 2019. 
3. Plan rada HGZD-a za 2019. godinu 
4. Razno 


U smislu stavka 3 čl. 12 Statuta HGZD-a članovi Skupštine s pravom glasa smatraju se oni članovi s 
Popisa članstva koji su uplatili članarinu barem jednom u prethodne dvije godine ili oni koji su to učinili za 
tekuću godinu, odnosno oni članovi koji su oslobođeni plaćanja članarine sukladno stavku 4 čl. 8 Statuta. 
Materijali za predložene točke 1. — 3. dostavljaju se u Info-Biltenu, elektroničkom poštom, a članovi s 
pravom glasa mogu dostaviti prijedloge za izmjene i dopune predloženog dnevnog reda i materijala te 
prijedloge za raspravu pod točkom 4. do 27. svibnja 2019. u 12 sati. 


Veselimo se Vašem odzivu uz srdačan pozdrav, 
Predsjednik HGZD-a 


pukovnik 
dr. sc. Željko Heimer 


HGZD je član FIAV  CIGH HGZD is a member of 
Međunarodne federacije veksiloloških udruženja DA Međunarodne genealoške i heraldičke konfederacije 


International Federation of Vexillological Associations 


International Confederation for Genealogy and Heraldry 

Info-Bilten Skupštine HGZD-a, Izvanredni broj časopisa Grb i zastava pripremljen je kao interni materijal za 
Godišnju skupštinu HGZD-a 2019. Objavljuje se u elektroničkom izdanju. 

HRVATSKO GRBOSLOVNO I ZASTAVOSLOVNO DRUŠTVO 
CROATIAN HERALDIC AND VEXILLOLOGICAL ASSOCIATION 


Pazinska 50 Tel. +385 91 56 39 391 
HR-10110 Zagreb E-mail hgzdQhgzd.hr 
Croatia Web www.hgzd.hr 


Zagreb, 30. svibnja 2019. godine 


ZAPISNIK S DVANAESTE REDOVITE IZVJEŠTAJNE GODIŠNJE SKUPŠTINE 
HRVATSKOG GRBOSLOVNOG I ZASTAVOSLOVNOG DRUSTVA 


Hrvatsko grboslovno i zastavoslovno društvo (HGZD) održalo je svoju Dvanaestu redovitu 
izbornu godišnju Skupštinu u Centru za kulturu Trešnjevka, Park Stara Trešnjevka 1, Zagreb. 

Skupština je sazvana temeljem stavka 3. članka 16. Statuta HGZD-a,' a inicirana temeljem 
stavka 5. članka 17. tog Statuta slanjem poziva Predsjednika HGZD-a 18. travnja 2019. elektroničkom 
poštom na adrese članova prema elektroničkim adresama u Popisu članstva HGZD-a. 

Uz poziv na godišnju Skupštinu HGZD-a izrađeni je materijali u obliku Info-Biltena Skupštine 
HGZD-a - Izvanrednog broja 5.00 časopisa Grb i zastava (GiZ IB 5.00), glasnika HGZD-a, kojima je 
članovima dostavljen prijedlog teksta zapisnika, godišnjeg i financijskog izvještaja za 2018. godinu, 
privremenog financijskog izvještaja za tekuću godinu, plana rada za 2019. Nakon održane Skupštine 
izrađeno je ažurirano izdanje 5.01. 

U smislu stavka 3 čl. 12 Statuta HGZD-a članovi Skupštine s pravom glasa smatraju se oni 
članovi s Popisa članstva koji su uplatili članarinu barem jednom u prethodne dvije godine ili oni koji su to 
učinili za tekuću godinu, odnosno oni članovi koji su oslobođeni plaćanja članarine sukladno stavku 4 čl. 
8 Statuta. Na dan zasjedanja, Skupština je stoga brojala 36 članova. Stoga natpolovična većina čini 19, a 
dvotrećinska 24 glasa. 

U skladu s stavkom 2. članka 17. Statuta, ako Skupštini ne pristupi potrebna natpolovična većina 
članova, skupština se odgađa za 30 minuta te potom, ukoliko i dalje nema potrebne većine, Skupština 
punovažno odlučuje bez obzira na broj prisutnih članova. Kako u zakazano vrijeme sazivanja Skupštine 
nije bilo prisutno natpolovična većina utvrđena gore, početak je odgođen 30 minuta, a potom je utvrđeno 
da je na Skupštini nazočilo 5 članova s pravom glasa. Stoga natpolovična većina čini 3, a dvotrećinska 4 
glasa. 

Dnevni red je u odnosu na onaj predložen u pozivu, na prijedlog Predsjednika, dopunjen s prve 
dvije točke, izborom zapisničara te prihvaćanjem dnevnog reda:: 

Izbor zapisničara 

Prihvaćanje dnevnog reda 

Godišnji izvještaj HGZD-a za 2018. 

Financijski izvještaj za 2018. i privremeni za 2019. 
Plan rada HGZD-a za 2019. 

Razno 

Za zapisničara javio se mr. sc. Mirko Marijan, što je jednoglasno prihvaćeno, te je jednosglavno 
usvojen dnevni red. 

Predsjednik je nazočnima izložio, a Skupština je jednoglasno većinom glasova prihvatila 
pojedinačno Godišnji izvještaj o radu HGZD-a za 2018. godinu, Financijski izvještaj HGZD-a za 2018. 
godinu i Plana rada HGZD-a za 2019. godinu. Pod točkom razno nije bilo rasprave. 

Dopunjen Info-Bilten Skupštine HGZD-a s radnim materijalima skupštine čini dio dokumentacije 
za registraciju udruge, a dostavit će se i članovima HGZD elektroničkom poštom. 


mnnonNn— 


Zapisničar Predsjednik 
mr. sc. Mirko Marijan pk dr. sc. Željko Heimer 
' Statut Hrvatskog grboslovnog i zastavoslovnog društva, usvojen na sjednici Skupštine Hrvatskog grboslovnog i 
zastavoslovnog društva održanoj 18. srpnja 2015., odobren Rješenjem Gradskog ureda za opću upravu Grada 


Zagreba, KLASA: UP/I-230-02/2015-02/2021, URBROJ: 251-07-11-16-2 od 13.04.2016. Hrvatsko grboslovno i 
zastavoslovno društvo je upisan u Registar udruga Republike Hrvatske pod registarskim brojem 21004758. 

HRVATSKO GRBOSLOVNO l ZASTAVOSLOVNO 
DRUSTVO 


CROATIAN HERALDIC AND VEXILLOLOGICAL ASSOCIATION 


Pazinska 50 Tel. +385 91 56 39 391 
HR-10110 Zagreb E-mail hgzdQhgzd.hr 
Croatia Web www.hgzd.hr 


Zagreb, 8. svibnja 2019. godine 


GODIŠNJI IZVJEŠTAJ O RADU HGZD-a ZA 2018. 


Tijekom 2018. godine HGZD je nastavilo sa svojim redovnim aktivnostima u Republici Hrvatskoj i 
na međunarodnom planu, u skladu sa Statutom i utvrđenim godišnjim Planom rada za 2018. godinu i 
Strateškim planom 2014. — 2019. odnosno Strateškim planom 2019. — 2024. Prethodna Skupština 
održana je elektroničkim zasjedanjem 16. lipnja 2018. godine. 


Sukladno financijskoj evidenciji na dan izvještaja svoje članske financije obaveze podmirilo je 
barem u jednoj od posljednje dvije godine odnosno u tekućoj godini 36 članova. Popis članova koje vodi 
HGZD završava rednim brojem 68 upisanih osoba, koji uključuje i osobe koje nisu duže vremena platile 
članarinu, te se stoga ne računaju među članove, odnosno koje su istupile ili su brisane. 


Međunarodne aktivnosti 


HGZD je član Međunarodne federacije veksiloloških udruga (FIAV, La Federation Internationale 
des Associations Vexillologiques) od 2007. i Međunarodne genealoške i heraldičke konfederacije (CIGH, 
La Confederation Internationale de Genćalogie et d'Heraldique) od 2008. godine, dok je predsjednik 
HGZD-a član Radne skupine FIAV-a za veksilološke standarde opisa zastava (Vexillological Conventions 
for Flag Descriptions Commission) i pridruženi član Međunarodne heraldičke akademije (AlH, La 
Academie Internationale d'Hćraldique). 


Predstavnik HGZD-a, Marko Radeljić, sudjelovao je na 33. međunarodnom kongresu 
genealoških i heraldičkih znanosti, održanom u Arrasu, u Francuskoj, 2. — 5. listopada 2018. Gospodin 
Radeljić aplicirao je i dobio stipendiju na natječaju AIH-a za potporu sudjelovanja mladih istraživača na 
ovom Kongresu. HGZD je dopunio ovu stipendiju svojim skromnim iznosom. Gospodin Radeljić 
sudjelovao je na Kongresu s radom The Usage of Heralary in Historical Research: How the Outcomes of 
War Affected Heraldry in Medieval Sibenik (Croatia), temeljenom na njegovom diplomskom radu te 
projektima koji su tada bili u planu, a koji se u međuvremenu i provode. 


Razmjena publikacija dogovorena s više inozemnih heraldičkih i veksiloloških udruga i institucija 
nastavljena je u 2018. Stoga se i naš časopis Grb i zastava dostavlja na četrdesetak adresa inozemnih 
društava, a naša se knjižnica popunjava njihovim izdanjima — ukupno 52 publikacije inozemnih udruga 
dolaze redovito na adresu HGZD-a. 


U sklopu međunarodnog obilježavanja Svjetskog veksilološkog dana, 1. listopada, HGZD je 
organizirao predavanje našeg američkog kolege Williama Belanicha (Dayton, Ohio, SAD) s 
naslovom »Zastave saveznih država SAD-a u američkom društvu«, u Knjižnici i čitaonici ,Bogdan 
Ogrizović“, koje se zbog promjena u planovima puta gospodina Belanicha pomaknulo na 12. listopada. 


Prilikom boravka u Bruxellesu, Belgija predsjednik HGZD-a sastao se s predsjednikom 
Međunarodne federacije veksiloloških udruga (FIAV), gospodinom Michelom Lupantom, 27. studenog 
2018. 


Aktivnosti u Republici Hrvatskoj 


Nastavljena je organizacija niza predavanja naših članova ili relevantnih gostiju iz zemlje i 
inozemstva. S veseljem pratimo i predavanja heraldičke tematike koja organiziraju naši članovi u Splitu, 
kao i predstavljanja publikacija naših članova. Članovi HGZD-a sudjelovali su i na nizu skupova, a 
osobito nas veseli pokretanje ciklusa javnih predavanja u suradnji s drugim institucijama. Tako je 
nastavljena uspješna suradnja s Društvom turističkih vodiča grada Zagreba i zagrebačke makroregije, 
Društvom zagrebačke klasične gimnazije, a u 2018. pokrenut je i ciklus predavanja ,Zastave zemalja 

Europe i svijeta“ u suradnji s Koordinacijom hrvatskih društava prijateljstva i u organizaciji pojedinih 
društava članova te Koordinacije, na kojima se predstavljaju nacionalnih simboli prijateljskih zemalja. 
Ovaj projekt Koordinacije dobio je potporu Ministarstva vanjskih poslova i europskih integracija te 
pokroviteljstvo predsjednice Republike. 


Predavanja i sudjelovanja na skupovima i događanjima tijekom 2018. 


2. veljače — predstavljanje br. 35-36 (2017) časopisa Gordogan, Knjižnica i čitaonica ,Bogdan 
Ogrizović“, tema broja članak Mate Božića i Stjepana Ćosića »Nastanak hrvatskih grbova: 
Podrijetlo, povijest i simbolika od 13.do 16. stoljeća«, govornici Neven Budak i Stjepan Ćosić 
6. veljače — 24. tribina HGZD-a, Knjižnica i čitaonica ,Bogdan Ogrizović“: predavanje Mislav 
Barić (Hrvatski povijesni muzej): » Terezijanske zastave u Hrvatskom povijesnom muzeju« 
veljača — objavljena knjiga Amer Sulejmanagić: » Grb knezova Kurjakovića Krbavskih«, Državni 
arhiv u Gospiću, 2018. 

10. veljače — posjet izložbi »Povijesne zastave u Muzeju Slavonije do 1945. godine«, Muzej 
Slavonije, Osijek, domaćin Ante Grubišić 

13. ožujka — predavanje Željko Heimer: »Povijesna izvorišta suvremenih hrvatskih municipalnih 
zastava«, tribina Družbe »Braća hrvatskog zmaja«, Zmajska kula nad Kamenitim vratima, Zagreb 
14. ožujka — predavanje Željko Heimer: »Legende i teorije porijeklu hrvatskog šahiranog grba«, 
ciklus doobrazovanja Društva turističkih vodiča Zagreba i srednjohrvatske makroregije, auditorij 
Židovske općine Zagreb 

22. ožujka — u Gradskoj loži u Zadru predstavljena knjiga Miroslav Granić i Denis Martinović: 
»Plemstvo Kraljevine Dalmacije 1814. — 1918.«, Državni arhiv Zadar i Književni krug Split, 2018. 
Knjigu su predstavili recenzent Stjepan Ćosić, ravnatelj DAZ Ante Gverić i autor M. Granić 

4. travnja — predavanje Željko Heimer: »Šibenske zastave«, atrij Muzeja grada Šibenika 

9. svibnja — 5. festival povijesti Kliofest, Zagreb, program u Splitu, predavanja Ante Brešić 
Mikulić: »Problematika razvitka heraldike, veksilologije i ostalih srodnih disciplina u okviru 
obrazovnog sustava i institucija«, Mate Božić: »Nastanak hrvatskih grbova: Podrijetlo, povijest i 
simbolika od 13. do početka 16. stoljeća« 

21. svibnja — tribina Društva zagrebačke klasične gimnazije, predavanje Željko Heimer: 
»Šibenske zastave« (10. godišnje gostovanje na tribini DZKG) 

26. svibnja — 4. konferencija DOR 2018, Tuheljske Toplice, predavanje Željko Heimer: »Povijest 
simbola židovskog naroda i Države Izrael« 

9. lipnja — Hrvatski institut za povijest, Hrvatski povijesni muzej, Družba »Braća hrvatskog zmaja« 
te HGZD organizirali su svečanu akademiju povodom 170. obljetnice hrvatske državne zastave u 
Zlatnoj dvorani Hrvatskoga instituta za povijest, pod visokim pokroviteljstvom predsjednice 
Republike Hrvatske gospođe Kolinde Grabar-Kitarović, Hrvatskog sabora i Vlade RH. 

7. lipnja — Hrvatski plemićki zbor — splitski ogranak i Udruga studenata povijesti » Toma 
Arhiđakon« — ISHA Split, predavanje Mate Božić: »Nastanak, uporaba i simbolika najstarijih 
hrvatskih zemaljskih grbova«, Filozofski fakultet u Splitu 

9 — 16. lipnja — elektroničko zasjedanje 11. redovite izborne Skupštine HGZD-a 

18. lipnja — 25. tribina HGZDa, predavanje Mate Božić: »Najstariji hrvatski zemaljski grbovi«, 
Knjižnica i čitaonica ,Bogdan Ogrizović“, Zagreb 

20. lipnja — 1. predavanje iz ciklusa »Zastave zemalja Europe i svijeta« (ZZES), Željko Heimer: 
»Grb i zastava Republike Hrvatske«, Koordinacija hrvatskih društava prijateljstva, Zagreb, pod 
pokroviteljstvom predsjendice Republike Hrvatske gospođe Kolinde Grabar-Kitarović 

10. srpnja — 2. predavanje »Zastave zemalja Europe i svijeta«, Željko Heimer: »Zastave 
Narodne Republike Kine«, Koordinacija hrvatskih društava prijateljstva 

13. rujna — 3. predavanje »Zastave zemalja Europe i svijeta«, Željko Heimer: »Ruske zastave«, 
Koordinacija hrvatskih društava prijateljstva i Hrvatsko-rusko društvo prijateljstva Zagreb. 

19. rujna — Hrvatski državni arhiv, predstavljanje knjige Miroslav Granić i Denis Martinović: 
»Plemstvo kraljevine Dalmacije 1814.-1918.«, govornici ravnatelj Državnog arhiva u Zadru, dr. 
sc. Ante Gverić, recenzent, prof. dr. sc. Stjepan Ćosić te autor prof. dr. sc. Miroslav Granić 
listopad — objavljena knjiga Marton Pelles i Gabor Zsigmond: »A fiumei magyar kereskedelmi 
tengereszet t&rtenete (1868-1918) | The Hungarian maritime trade history of Fiume (1868- 
1918)«, Pro Pannonia Press, P€cs, Mađarska. 

12. listopada — 26. tribina HGZD-a, predavanje William Belanich (Dayton, Ohio, SAD): »Zastave 
saveznih država SAD-a u američkom društvu«, Knjižnica i čitaonica ,Bogdan Ogrizović“ 

15. listopada — 27. tribina HGZD-a, predavanje Antonio Grgić: » Suvremena heraldika i 
konstrukcija identiteta regije Podravine i Prigorja«, Knjižnica i čitaonica ,Bogdan Ogrizović“ 

* 18. listopada — 4. predavanje »Zastave zemalja Europe i svijeta«, Željko Heimer: »Zastave 
Indije«, Koordinacija hrvatskih društava prijateljstva 

. 23. listopada — 5. predavanje »Zastave zemalja Europe i svijeta«, Željko Heimer: »Grbovi i 
zastave Slovenije«, Koordinacija hrvatskih društava prijateljstva 

* 17. studeni — na sajmu Interliber na Zagrebačkom velesajmu predstavljena monografija 
»Hrvatska odlikovanja, priznanja i medalje«, autora Krešimira Kašpara, mr. sc. Mirka Marijana, 
Siniše Pogačića i Borisa Pristera, izdavač Školska knjiga 

* 21. studeni — 6. predavanje iz ciklusa »Zastave zemalja Europe i svijeta«, Željko Heimer: 
» Turske zastave«, Koordinacija hrvatskih društava prijateljstva, u prostorijama Hrvatsko-turske 
udruge prijateljstva, Zagreb 

Izdavaštvo 


Tijekom 2018. godine nastavljeno je polugodišnje izdavanje časopisa Grb i zastava (GiZ). U 
njegovom dvanaestom godištu objavljena su dva broja, u svibnju br. 23 i u studenom br. 24, oba s 
proširenih 36 stranica, u suradnji s izdavačkom kućom Leykam International iz Zagreba, koja je 
organizirala distribuciju časopisa našim članovima, organizacijama i institucijama u Hrvatskoj te u 
inozemstvu, ukupno na stotinjak adresa. Uz broj 23 priložen je i poster Večernjeg lista ,Hrvatske zastave“ 
jedan od dva postera objavljena u tom listu povodom Dana državnosti 8. listopada 2017. (drugi je bio 
priložen uz broj 22). Kao i do sada, svi tekstovi u GiZ-u tiskani su uz mnoštvo ilustracija u boji, paralelno 
na hrvatskom i engleskom jeziku, čime teme vezane za hrvatsku heraldičku i veksilološku baštinu imamo 
priliku prezentirati stručnoj publici u svijetu. Engleske tekstove lektorira kolega iz Portlanda u Oregonu 
Edward B. Kaye, tajnik Sjevernoameričkog veksilološkog društva (NAVA). Vodi se kazalo sadržaja 
objavljenih brojeva (dostupno na web stranicama Društva) i abecedni popis autora. Časopis je za 
prethodnu godinu dobio potporu Ministarstva znanosti i obrazovanja kao znanstveno-popularizirajući 
časopis. Nažalost, što se tiče potpora iz sredstava Grada Zagreba i Ministarstva kulture, koju smo imali 
povremeno ranije, za ovu godinu nije prepoznato kao javni interes u kulturi. 


HGZD je nastavilo uređivati svoje web stranice na www.hgzd.hr na kojima se uglavnom 
objavljuju informacije o radu Društva i aktivnostima na kojima sudjelujemo, kao i najave relevantnih 
domaćih i inozemnih događanja. Predsjedništvo HGZD-a donijelo je tijekom 2018. odluku da će se raniji 
brojevi časopisa GiZ objaviti u elektroničkom obliku na našim web stranicama ili na drugim mrežnim 
resursnima, što do sada nije provedeno radi ograničenja raspoloživog prostora na javnom poslužitelju 
CARNeta, na kojem se stranice nalaze, no Predsjednik radi na iznalaženju zadovoljavajućeg rješenja. 


Ostalo 


Na inicijativu našeg člana Marka Radeljića, Društvo je aplicirano projekt ,Digitalizacija kamene 
heraldičke baštine grada Šibenika“ na natječaj Ministarstva kulture radi razvoja web aplikacije i postupka 
digitalizacije kamenih grbova u staroj gradskoj jezgri i njihove prezentacije na Internetu međunarodnoj 
zainteresiranoj javnosti i istraživačkim. U međuvremenu je projekt odobren i pokrenut je rad na njemu te 
se uskoro očekuju i prvi široko dostupni rezultati. Projektni tim okupljen oko gospodina Radeljića prijavio 
je i sličan projekt na natječaj grada Cresa, kojim bi se njegova baština uključila u isto razvijeno rješenja, a 
namjera je slično obuhvatiti i druge gradove bogate heraldičke baštine u Hrvatskoj i u svijetu. 


Na inicijativu članice Predsjedništva Društva doc. dr. sc. Tijane Trako Poljak, na natječaj 
Ministarstva kulture prijavljen je projekt ,Hrvatski simbolički identitet“ u suradnji s Centrom za kulturu 
Trešnjevka. Projekt je zamišljen kao niz javnih predavanja, manjih izložbi, okruglih stolova i sličnih 
događanja. Projekt je odobren s vrlo ograničenim sredstvima, stoga ne dozvoljava organizaciju izložbi, no 
tjekom travnja i svibnja održat će se niz predavanja u Centru za kulturu Trešnjavka. 


Na inicijativu članice Ane Marije Ambrušec i Općine Kalnik, u pripremi je monografija koja se 
temelji na njezinom diplomskom radu Heraldička baština križevačko-kalničkog područja, obranjenom u 
svibnju 2018. Izdavači monografije bili bi zajednički Općina Kalnik i HGZD. 


Društvo je i aplicirano na natječaj Ministarstva kulture te Grada Rijeke za potporu sudjelovanju na 
28. međunarodnom veksilološkom kongresu, San Antonio, za predloženi rad na temu riječkih zastava. 


Predsjednik HGZD-a 
. pukovnik 
dr. sc. Željko Heimer, v. r. 


Godišnji izvještaj o radu prihvaćen je na Dvanaestoj redovitoj izvještajnoj Skupštini HGZD-a održanoj 30. svibnja 2019. 

FINANCIJSKI IZVJEŠTAJ HGZD-a 

za period od 1. siječnja do 31. prosinca 2018. godine 
Stanje na računu 01.01.2018. 43.869,91 35,13 401,54 33,95 
Prihodi 
Članarine i donacije članova 2.400,00 
Ministarstvo kulture 0,00 
Ministarstvo znanosti 18.000,00 
Grad Zagreb 0,00 
Kamate 3,33 
Ukupno prihodi 20.403,33 
Rashodi 
Bankarske usluge 566,08 
Poštanske usluge 333,50 
Uredski potrošni materijal i sl. 1.412,99 
Autorski honorari (bruto 2) 3.157,50 
Tisak GiZ 23 i 24/2018. 10.475,00 
Potpora mladim znanstvenicima 741,29 
Međunarodne članarine 1.036,85 
Ukupno rashodi 17.726,21 


po (MEZIJA VC NT 
46.547,03 35,13 401,54 33,95 
PRIVREMENI FINANCIJSKI IZVJEŠTAJ HGZD-a 
za period od 1. siječnja do 8. svibnja 2019. godine 


o. SJOo HRKI J Planirano Napomena 
Stanje na računu 01.01.2019. 46.547,03 za 2019. 


Prihodi 

Članarine i donacije članova 1030,00 2.000,00 

Ministarstvo kulture 24.800,00 31.000,00 | 21.000 Šibenik + 10.000 ICV 
Ministarstvo znanosti 18.000,00 | Ako bude natječaj za 2019. 
Grad Rijeka 6.000,00 | ICV San Antonio, TX 
Kamate 4,04 -- 

Ukupno prihodi 25.834,04 57.000,00 

Rashodi 

Bankarske usluge 224,80 600,00 

Poštanske usluge 213,60 800,00 

Uredski potrošni materijal i sl. -- 1.600,00 

Autorski honorari (bruto) -- 7.000,00 

Tisak, uvez 525,00 15.000,00 

Naknade za služ. puti sl. -- 16.000,00 | ICV San Antonio, TX 
Međunarodne članarine 259,81 300,00 

Intelektualne i računalne usluge 16.200,00 21.000,00 | Digitalizacija Šibenk 
Ukupno rashodi 17.423,21 62.300,00 


[Razlika | 841083|  -5.30000[ 
Stanje na računu 18.04.2019. 5495788] | 


Napomene: * stanje u drugim valutama nije promijenjeno. 


Financijski izvještaj prihvaćen je na Dvanaestoj redovitoj izvještajnoj Skupštini HGZD-a održanoj 30. svibnja 2019. 

Plan rada HGZD-a za 2019. 


Međunarodne aktivnosti 


Sudjelovanje HGZD-a, kao njihovog člana, u radu krovnih međunarodnih udruga Federation 
Internationale des Associations Vexillologiques (FIAV) i Confederation Internationale de 
Genćalogie et d'Hćraldique (CIGH). 
Sudjelovanje Predsjednika HGZD-a kao 
o člana Radne skupine FIAV-a za veksilološke standarde opisa zastava (Vexillological 
Conventions for Flag Descriptions Commission), 

O  pridruženog člana Međunarodne heraldičke akademije Academie Internationale 

d'Hćraldique (AlIH), 

o dopisnog člana Centra za proučavanje zastava (Fellow of the Flag Research Centre). 
Sudjelovanje predstavnika HGZD-a u radu 28. međunarodnog veksilološkog kongresa (28th 
International Congress of Vexillology), San Antonio, Teksas, SAD, 15. — 19. srpnja 2019. te 
sudjelovanje na 27. općoj skupštini FIAV-a i na sastanku članova udruge Flags of the World 
Uključivanje u aktivnosti i nastavak suradnje sa srodnim udrugama u regiji. 

Sudjelovanje u obilježavanju Svjetskog veksilološkog dana, 1. listopada 2019. 


Organizacija Tribine HGZD-a i javna predavanja 


Tribina HGZD-a — javno predavanje stručnjaka iz područja grboslovlja i zastavoslovlja i srodnih 
tema, sukladno iskazanom interesu i raspoloživosti predavača (članovi HGZD-a ili vanjski 
suradnici, domaći i inozemni) 

Ciklus predavanja Hrvatski simbolički identitet, Centar za kulturu Trešnjevka, voditeljica projekta 
Tijana Trako Poljak, travanj — svibanj 2019. 

Ciklus predavanja Zastave zemalja Europe i svijeta, Koodrinacija hrvatskih društava prijateljstva, 
predavač Željko Heimer 

Pozvana predavanja na raznim aktivnostima institucija u hrvatskoj i u inozemstvu, s predavanjima 
iz područja heraldike i veksilologije, po pozivu (Društvo zagrebačke Klasične gimnazije, Društvo 
turističkih vodiča Zagreba i srednjohrvatske makroregije, Matica hrvatska, Hrvatski plemićki zbor, 
Družba Braća Hrvatskog Zmaja, Hrvatsko rodoslovno društvo i dr.) 

gostujuća predavanja članova HGZD-a u nastavi izbornog kolegija Hrvatska heraldička baština za 
studente povijesti na Katedri za pomoćne povijesne znanosti Odsjeka za povijest Filozofskog 
fakulteta Sveučilišta u Zagrebu 

sudjelovanje članova HGZD-a na 9. festivalu povijesti Kliofest, 2019. (organizacija heraldičke 
sekcije, niza predavanja ili okruglog stola) 


Izdavačka djelatnost 


časopis HGZD-a Grb i zastava, XIII. godište (2 broja tijekom 2019.: broj 25 i 26) 

monografija Hrvatska heraldička baština I. - odabrane teme. Priručnik za studente, urednici i 
priređivači: prof. dr. sc. Mirjana Matijević Sokol i doc. dr. sc. Tomislav Galović, nakladnik FF-pres, 
Filozofski fakultet Sveučilišta u Zagrebu, autori: Mirjana Matijević Sokol, Tomislav Galović, Ivo 
Banac, Vicko Fisković, Ladislav Dobrica, Dubravka Peić Čaldarović, Mario Jareb, Nikša Stančić, 
Željko Heimer, Hrvoje Kekez, Matea Brstilo Rešetar, Antonio Perković, Ivan Botica. 

ilustrirani priručnik Propedeutica Heraldica: Uvod u blazoniranje u 20 lekcija (autor Željko Heimer) 
monografija Heraldička baština Kalnika (autorica Ana Marija Ambrušec) 

zbornik Spomenica 170. godina zastave bana Josipa Jelačića (ur. Ž. Heimer, zajedničko izdanje 
HIP, HPM, DBHR i HGZD) 

Poticanje članova na objavljivanje znanstvenih, stručnih i popularnih članaka i monografija 


Plan rada HGZD-a prihvaćen je na Dvanaestoj redovitoj izvještajnoj Skupštini HGZD-a održanoj 30. svibnja 2019. 


INFO-BILTEN SKUPŠTINE HGZD-A 8 Grb i Zastava IB 5.01 — 2019. 


